બજારના જાણકારોના જણાવ્યા પ્રમાણે મે મહિનામાં અખાત્રીજ આવી રહી છે. ત્યારે સ્થાનિક બજારમાં સોના ચાંદીની ઊંચી માગ રહેવાની શક્યતાઓ પાછળ સોના ચાંદીમાં ભાવ ધીમે પણ મજબૂત વધી રહ્યા છે. દરમિયાન બેન્ક ઓફ જાપાને પોલિસી જાહેર કરતાંની સાથે વૈશ્વિક બજારમાં સોનું મહત્ત્વની ૧૨૭૫ ડોલરની સપાટી વટાવી ૧૨૭૬ ડોલરની સપાટીએ જોવા મળ્યું છે. ફેડરલ રિઝર્વે હાલ વ્યાજના દરમાં કોઈ વધારો નહીં કરે તેવી શક્યતાઓ પાછળ પણ વૈશ્વિક સોનાના ભાવને સપોર્ટ મળ્યો છે.